**Kúpna zmluva**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov

uzatvorená medzi:

**Kupujúci: Úrad pre územné plánovanie a výstavbu Slovenskej republiky**

Sídlo: Tomášikova 64A, 831 04 Bratislava, Slovenská republika

IČO: 54 669 464

DIČ: 2121747474

Konajúci prostredníctvom: JUDr. Milan Valašík, predseda úradu
Bankové spojenie: Štátna pokladnica

IBAN: SK62 8180 0000 0070 0067 7048

(ďalej ako **„Kupujúci“**)

a

**Predávajúci:**

Sídlo:

IČO:

DIČ:

IČ DPH:

Štatutárny zástupca:

Bankové spojenie:

IBAN:

Zapísaný v Obchodnom registri ..........................................................................

(ďalej ako „**Predávajúci**“)

(ďalej Kupujúci a Predávajúci spolu ako „**Zmluvné strany**“ a jednotlivo ako „**Zmluvná strana**“)

**Článok I.**

**Úvodné ustanovenia**

1. Túto Kúpnu zmluvu (ďalej ako „**Zmluva**“) uzatvára Kupujúci ako verejný obstarávateľ podľa § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) s Predávajúcim ako úspešným uchádzačom v rámci zadania nadlimitnej zákazky na dodanie tovaru s názvom „**Plug-in hybrid pre ÚÚPaV SR** zadávanej s použitím dynamického nákupného systému s názvom „DNS - Nákup automobilov do 3,5 tony“ (ďalej len „DNS“).
2. Kupujúci a Predávajúci týmto vyhlasujú, že sú spôsobilí túto Zmluvu uzatvoriť a plniť záväzky v nej obsiahnuté.

**Článok II.**

**Predmet Zmluvy**

1. Predmetom tejto Zmluvy je záväzok Predávajúceho dodať Kupujúcemu **Automobil** podľa požiadaviek tejto Zmluvy (ďalej len „**Tovar**“) do miesta dodania a súčasne previesť na Kupujúceho vlastnícke právo k dodanému Tovaru a záväzok Kupujúceho riadne dodaný Tovar prevziať a zaplatiť zaň kúpnu cenu podľa podmienok dohodnutých v tejto Zmluve.
2. Podrobná špecifikácia a množstvo Tovaru, ktorý je Predávajúci povinný v súlade s touto Zmluvou Kupujúcemu dodať je uvedená v Prílohe č. 1 tejto Zmluvy, označenej ako „Cena, množstvo a špecifikácia Tovaru“ (ďalej len „**Príloha č. 1**“).

**Článok III.**

**Cena a platobné podmienky**

1. Celková kúpna cena za dodanie Tovaru podľa tejto Zmluvy vyplýva z jednotkovej ceny Tovaru, ktorá je uvedená v Prílohe č. 1 tejto Zmluvy a je stanovená dohodou Zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len **„Cena“**) vo výške:

Cena bez DPH: \_\_\_\_\_\_\_\_,- € (slovom: \_\_\_\_\_\_\_\_\_\_\_\_ EUR)

Cena s DPH: \_\_\_\_\_\_\_\_,- € (slovom: \_\_\_\_\_\_\_\_\_\_\_\_ EUR).

1. Cena je konečná, neprekročiteľná, sú v nej zahrnuté všetky ekonomicky oprávnené náklady Predávajúceho súvisiace s komplexným zabezpečením služieb spojených s dodávkou Tovaru do miesta dodania, poplatkami, daňami a primeranou ziskovou prirážkou Predávajúceho. Predávajúci berie na vedomie, že nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do Ceny.
2. Daň z pridanej hodnoty bude účtovaná v aktuálnej sadzbe podľa príslušných všeobecne záväzných právnych predpisov platných a účinných v deň vzniku daňovej povinnosti.

(*V prípade, ak Predávajúci nie je platcom DPH, znenie bodu 3) tohto Článku bude nasledovné:*

*Predávajúci nie je platcom DPH. Ceny uvedené v Prílohe č.1 tejto Zmluvy sú Ceny konečné a celkové pričom DPH sa nevyčísluje. Zmluvné strany sa dohodli, že ak sa Predávajúci počas platnosti tejto Zmluvy stane platcom DPH, tak Cena uvedená v Prílohe č. 1 tejto Zmluvy sa nemení a bude sa považovať, že je v nej započítaná DPH.*

*V prípade, ak je Predávajúci identifikovaný pre DPH a/alebo je platcom DPH v inom členskom štáte EÚ a dôjde k uplatneniu prenosu daňovej povinnosti, bude súčasťou bodu 3) tohto Článku aj nasledovné znenie:*

*Kupujúci ako daňový subjekt podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) s identifikačným číslom pre DPH prideleným správcom dane, je povinný priznať a odviesť DPH v Slovenskej republike v rámci tuzemského a cezhraničného prenosu daňovej povinnosti za podmienok stanovených zákonom o DPH, t. j. k Cene bez DPH Predávajúci nefakturuje DPH a na faktúre uvedie slovnú informáciu „prenesenie daňovej povinnosti“. Predávajúci fakturuje DPH iba v prípade, ak sa neuplatní prenos daňovej povinnosti na Kupujúceho.*

*Ak je Predávajúci z tretieho štátu postupuje sa podľa colných predpisov. Ak plnenie nie je predmetom DPH, ide o celkovú Cenu (pričom sa suma DPH nevyčísľuje).*)

1. Zmluvné strany sa dohodli, že Kupujúci zaplatí Predávajúcemu Cenu za dodaný Tovar na základe faktúry. Predávajúci vyhotoví faktúru po prevzatí Tovaru Kupujúcim v mieste dodania. Úhrada za dodaný Tovar bude realizovaná formou bezhotovostného platobného styku a bez poskytnutia preddavku na Cenu. Dohodnutú Cenu vrátane DPH Kupujúci uhradí Predávajúcemu na základe predloženej faktúry s lehotou splatnosti tridsať (30) kalendárnych dní odo dňa jej doručenia Kupujúcemu. Na základe dohody Zmluvných strán sa za deň úhrady považuje dátum odpísania príslušnej fakturovanej sumy z účtu Kupujúceho v prospech účtu Predávajúceho.
2. Faktúra musí okrem náležitosti podľa zákona č. 222/2004 Z. z. o dani z pridanej hodnoty v znení neskorších predpisov obsahovať aj číslo tejto Zmluvy.
3. Neoddeliteľnou súčasťou faktúry Predávajúceho bude podpísaný Protokol o odovzdaní a prevzatí Tovaru, ktorým obe Zmluvné strany potvrdia dodanie Tovaru podľa tejto Zmluvy.
4. Predávajúci je povinný doručiť Kupujúcemu faktúru na adresu Kupujúceho uvedenú v záhlaví tejto Zmluvy najneskôr do troch (3) kalendárnych dní odo dňa dodania Tovaru a podpísania Protokolu o odovzdaní a prevzatí Tovaru Zmluvnými stranami. Zároveň faktúru Predávajúci doručí aj na e-mailovú adresu: faktury@stavebnyurad.gov.sk.
5. Kupujúci je oprávnený vrátiť bez zaplatenia faktúru, ktorá je nesprávna alebo neúplná, a to najneskôr v deň jej splatnosti. Oprávneným vrátením faktúry podľa predchádzajúcej vety prestáva plynúť lehota jej splatnosti. Nová lehota splatnosti začína plynúť odo dňa doručenia opravenej faktúry.
6. Zmluvné strany sa dohodli, že Kupujúci neposkytne Predávajúcemu v súvislosti s touto Zmluvou akékoľvek zálohové platby ani platby vopred.

**Článok IV.**

**Miesto, čas a spôsob dodania Tovaru**

1. Predávajúci sa zaväzuje dodať Tovar v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto Zmluvy. Predávajúci sa zaväzuje súčasne s odovzdaním Tovaru odovzdať Kupujúcemu aj
2. platné osvedčenie o evidencii preukazujúce schválenie vozidla pre premávku na pozemných komunikáciách v slovenskom jazyku vydané podľa § 23 zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov,
3. návod na obsluhu a údržbu vozidla, vrátane dodávanej výbavy a príslušenstva v slovenskom jazyku,
4. servisnú knižku v slovenskom jazyku.
5. Miestom dodania Tovaru je: Úrad pre územné plánovanie a výstavbu Slovenskej republiky Tomášikova 14366/64A, 831 04 Bratislava, Slovenská republika.
6. Predávajúci sa zaväzuje dodať Tovar Kupujúcemu najneskôr do 13.decembra 2024. Predávajúci sa môže písomne zaviazať dodať Tovar skôr ako je uvedené v predchádzajúcej vete.
7. Dopravu Tovaru do miesta dodania vykoná Predávajúci na vlastné nebezpečenstvo tak, aby bola zabezpečená dostatočná ochrana Tovaru pred jeho poškodením, stratou a znehodnotením až do momentu prevzatia Tovaru Kupujúcim v mieste dodania. Za škodu spôsobenú porušením tejto povinnosti v plnej miere zodpovedá Predávajúci.
8. Dátum dodania Tovaru oznámi Predávajúci písomne alebo elektronicky Kupujúcemu najneskôr dva (2) pracovné dni vopred. Dodanie Tovaru sa uskutoční v pracovných dňoch a v pracovnom čase Kupujúceho od 08:00 do 16:00 hod.
9. Odovzdanie a prevzatie Tovaru bude vykonané poverenými zástupcami Kupujúceho a Predávajúceho v mieste dodania.
10. Za riadne dodaný Tovar sa považuje Tovar dodaný v množstve, akosti a vyhotovení podľa tejto Zmluvy a Prílohy č. 1 tejto Zmluvy. Súčasťou dodávaného Tovaru musí byť spolu so záručným listom aj sprievodná dokumentácia v slovenskom jazyku. Prevzatie Tovaru v mieste dodania bude potvrdené podpisom oprávnenej osoby Kupujúceho na preberacom protokole, tvoriacom Prílohu č. 2 tejto Zmluvy, ktorý vyhotoví Predávajúci. Pri prevzatí Tovaru Kupujúcim v mieste dodania, Predávajúci zároveň potvrdí záručný list k Tovaru a vyznačí dátum odovzdania a prevzatia Tovaru preukazujúci začiatok plynutia záručnej doby.
11. Oprávnená osoba Kupujúceho, ktorá má Tovar prevziať je povinná vykonať kontrolu dodaného Tovaru a je oprávnená Tovar odmietnuť, nepodpísať preberací protokol, ak bude mať Tovar zjavné vady (napr. chýbajúce množstvo podľa preberacieho protokolu, poškodený Tovar, Tovar nevyhovujúci podmienkam tejto Zmluvy) a túto skutočnosť zapísať do preberacieho protokolu.
12. Pred odovzdaním Tovaru je Predávajúci povinný zabezpečiť vykonanie predpredajného servisu a pri odovzdaní Tovaru predviesť jeho funkčnosť a protokolárne ho odovzdať poverenému zástupcovi Kupujúceho v mieste dodania.

**Článok V.**

**Záruka a zodpovednosť za vady**

1. Záručná doba na jednotlivé súčasti Tovaru je uvedená v Prílohe č. 1 tejto Zmluvy.
2. Pred uplynutím záručnej doby záruka zaniká, ak:
3. sa na Tovare nevykonávajú pravidelné prehliadky v servise, predpísané výrobcom vždy po najazdení stanoveného počtu km uvedeného v servisnej knižke, pokiaľ tieto prehliadky vyžaduje výrobca, bol do Tovaru Kupujúcim zabudovaný, resp. inak namontovaný taký diel, ktorý nie je povolený výrobcom,
4. bol Tovar pozmenený nedovoleným spôsobom, odlišujúcim sa od jeho konštrukčného riešenia,
5. Tovar je používaný v rozpore s jeho účelom,
6. užívateľ Tovaru si nesplnil povinnosť predísť vzniku zmenšenia škody (napr. tovar neodstavil ihneď potom, ako bola zistená porucha, ale jazdil ďalej a tým zavinil zvýšenie rozsahu poruchy),
7. pri prevádzke Tovaru neboli použité výrobcom predpísané alebo doporučené materiály alebo náplne, predovšetkým oleje, pohonné hmoty, brzdové a chladiace kvapaliny a v iných prípadoch uvedených v servisnej knižke a v záručnom liste.
8. Záruka sa nevzťahuje na poškodenie laku zavinené vonkajšími príčinami (nárazy štrku, chemický atmosférický spád, vegetácia alebo zvieratá, škody spôsobené prírodnými javmi alebo nehodou). Bližšia špecifikácia rozsahu poskytovanej záruky je uvedená v servisnej knižke a záručnom liste, ktorú Kupujúci obdrží spolu s Tovarom.
9. Zmluvné strany sa dohodli, že Kupujúci je oprávnený vady Tovaru, na ktoré sa vzťahuje záruka písomne oznámiť Predávajúcemu do uplynutia dohodnutej záručnej doby Tovaru (ďalej len „**Reklamácia**“). Zmluvné strany sa zároveň dohodli na vylúčení aplikácie § 428 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“).
10. Zmluvné strany sa dohodli, že Reklamácia musí byť uplatnená písomnou formou (sken listinného vyhotovenia v „.pdf“ doručený e-mailom) na adresu Predávajúceho: \_\_\_\_\_\_\_\_\_@\_\_\_\_\_\_\_.\_\_.
11. Reklamácia musí obsahovať najmä:
12. identifikačné údaje Zmluvných strán,
13. číslo tejto Zmluvy,
14. identifikáciu (názov, typ) reklamovaného Tovaru,
15. popis vady,
16. číslo preberacieho protokolu.
17. Voľbu nároku z vád Tovaru Kupujúci oznámi Predávajúcemu v zaslanej Reklamácii alebo bez zbytočného odkladu po doručení Reklamácie.
18. Ak bude Reklamácia neúplná, Predávajúci písomne vyzve Kupujúceho na jej doplnenie a určí primeranú lehotu na jej doplnenie, pričom lehota na doplnenie náležitostí Reklamácie nesmie byť kratšia ako päť (5) pracovných dní. V prípade neuplatnenia postupu podľa prvej vety tohto odseku zo strany Predávajúceho platí nevyvrátiteľná právna domnienka, že Reklamácia je úplná.
19. Nároky Kupujúceho z vád Tovaru sa spravujú režimom podľa § 436 a nasl. Obchodného zákonníka.
20. Zmluvné strany sa dohodli, že záručná doba neplynie po dobu, počas ktorej Kupujúci nemôže užívať Tovar pre jeho vady. Plynutie záručnej doby sa preruší dňom doručenia Reklamácie Predávajúcemu. Plynutie záručnej doby pokračuje dňom odovzdania a prevzatia Tovaru v mieste dodania. V prípade vybavenia Reklamácie výmenou reklamovaného Tovaru za nový, začne plynúť nová záručná doba dňom odovzdania a prevzatia nového Tovaru v mieste dodania.
21. Zodpovednosť za vady Tovaru, na ktoré sa nevzťahuje záruka, sa riadi príslušnými ustanoveniami Obchodného zákonníka.
22. Predávajúci sa zaväzuje vybaviť oprávnenú reklamáciu Tovaru do tridsať (30) kalendárnych dní odo dňa jej doručenia Predávajúcemu.
23. Náklady na odstránenie vád Tovaru ako aj preukázateľne vynaložené náklady Kupujúceho súvisiace s uplatnením Reklamácie, znáša Predávajúci.
24. Kupujúci sa zaväzuje znášať obmedzenia nevyhnutne spojené s vykonávaním servisu Tovaru.

**Článok VI.**

**Servisné podmienky**

Predávajúci sa zaväzuje, že súčasťou dodania Tovaru je aj garancia záručného servisu v servisných strediskách Predávajúceho alebo servisných strediskách zmluvných partnerov Predávajúceho.

**Článok VII.**

**Sankcie**

1. V prípade, ak Predávajúci nedodá Tovar riadne a/alebo včas podľa podmienok tejto Zmluvy, je Predávajúci povinný uhradiť Kupujúcemu zmluvnú pokutu vo výške sto (100) EUR za každý nedodaný Tovar a to za každý, aj začatý, deň omeškania. Ak dôjde k omeškaniu Predávajúceho s dodaním Tovaru z dôvodu okolností vylučujúcich zodpovednosť tak, ako sú tieto definované v § 374 Obchodného zákonníka, Kupujúci neuplatní voči Predávajúcemu po dobu ich trvania zmluvnú pokutu.
2. V prípade, ak Predávajúci nevybaví reklamáciu v lehote dohodnutej podľa článku V. bod 12. tejto Zmluvy, je Predávajúci povinný uhradiť Kupujúcemu zmluvnú pokutu vo výške nula celých jeden (0,1) % z ceny vadného plnenia, minimálne však vo výške desať (10) EUR a to za každý, aj začatý deň omeškania.
3. V prípade, ak sa Kupujúci dostane do omeškania s úhradou Ceny za Tovar, je Predávajúci oprávnený si od Kupujúceho nárokovať zaplatenie úroku z omeškania v súlade s ustanovením § 369 ods. 2 Obchodného zákonníka.
4. Dohodnuté zmluvné pokuty a úroky z omeškania povinná strana uhradí strane oprávnenej do tridsať (30) kalendárnych dní odo dňa ich uplatnenia. Základom pre výpočet je Cena s DPH. (*Použije sa v prípade, ak je Predávajúci platcom DPH. V prípade, ak Predávajúci nie je platcom DPH, základom pre výpočet je Cena Tovaru*)
5. Dohodnuté zmluvné pokuty a úroky z omeškania uhradí povinná strana nezávisle na tom, či a v akej výške vznikne oprávnenej strane škoda.
6. Zmluvné pokuty a úroky z omeškania vyplývajúce z porušení zmluvných povinností uvedených v tomto článku Zmluvy nemajú vplyv na výšku nároku na náhradu škody spôsobenej porušením zmluvnej povinnosti druhou stranou.
7. Zaplatenie zmluvnej pokuty nezbavuje Predávajúceho povinnosti dodať Tovar podľa tejto Zmluvy.
8. Predávajúci zodpovedá za škodu spôsobenú porušením svojich povinností podľa tejto Zmluvy v zmysle všeobecných ustanovení Obchodného zákonníka o náhrade škody

**Článok VIII.**

**Ukončenie Zmluvy**

1. Zmluvné strany sa dohodli, že zmluvu je možné skončiť:
2. písomnou dohodou Zmluvných strán, a to dňom uvedeným v takejto dohode; v dohode o skončení Zmluvy sa súčasne upravia nároky Zmluvných strán vzniknuté na základe alebo v súvislosti s touto Zmluvou,
3. písomným odstúpením od Zmluvy.
4. Zmluvné strany môžu od tejto Zmluvy odstúpiť v súlade s príslušnými ustanoveniami Obchodného zákonníka. Kupujúci môže od tejto Zmluvy odstúpiť aj podľa § 19 ZVO a podľa § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon č. 315/2016 Z. z.**“). Odstúpenie musí byť druhej strane oznámené písomne, inak je neplatné a musí v ňom byť uvedený dôvod, pre ktorý Zmluvná strana od Zmluvy odstupuje. Odstúpenie od zmluvy je účinné dňom, kedy bolo písomné oznámenie o odstúpení doručené druhej Zmluvnej strane. Zmluvné strany sú v prípade odstúpenia od Zmluvy povinné vysporiadať medzi sebou všetky práva a povinnosti, ktoré vznikli počas doby trvania Zmluvy (najmä právo na úhradu vzniknutej škody, zmluvnej pokuty a úroky z omeškania).
5. Za podstatné porušenie tejto Zmluvy na strane Predávajúceho sa považuje najmä:
6. nedodržanie záväzku dodať Tovar v dohodnutom množstve, kvalite a čase podľa tejto Zmluvy,
7. ak je fakturovaná Cena v rozpore s podmienkami dohodnutými v tejto Zmluve a Predávajúci napriek výzve Kupujúceho nezosúladí fakturovanú Cenu s podmienkami dohodnutými v tejto Zmluve,
8. neodstránenie vád Tovaru Predávajúcim v lehote dohodnutej na vybavenie reklamácie podľa Článku V. bod 12 tejto Zmluvy,
9. opakovaná reklamácia Tovaru Kupujúcim,
10. porušenie povinnosti Predávajúceho vyplývajúcej z článku IX. tejto Zmluvy.
11. Za podstatné porušenie tejto Zmluvy na strane Kupujúceho sa považuje omeškanie Kupujúceho s úhradou oprávnene účtovanej Ceny na základe príslušnej faktúry o viac ako šesťdesiat (60) dní po lehote jej splatnosti.
12. Kupujúci môže od Zmluvy odstúpiť aj z ktoréhokoľvek dôvodu uvedeného v § 19 ZVO.
13. Zmluvné strany sa ďalej dohodli, že Kupujúci je oprávnený odstúpiť od tejto Zmluvy aj v prípade, ak:
14. dochádza k zmene vlastníckej štruktúry Predávajúceho,
15. Predávajúci prestane vykonávať činnosť, ktorá bezprostredne súvisí s touto Zmluvou, alebo ak zanikne jeho oprávnenie k podnikateľskej činnosti,
16. v hospodárskej a finančnej situácii Predávajúceho dochádza k výrazne nepriaznivému vývoju (najmä na základe zistení daňových, správnych, súdnych, colných a ďalších orgánov),
17. Predávajúci vstúpi do likvidácie, reštrukturalizácie alebo na majetok Predávajúceho bol vyhlásený konkurz, prípadne bolo konkurzné konanie zastavené pre nedostatok majetku,
18. bolo vydané upovedomenie o začatí exekúcie na majetok Predávajúceho,
19. v prípade ak Predávajúci nedodá Kupujúcemu Tovar do 13. decembra 2024.

**Článok VIII.**

**Nadobudnutie vlastníckeho práva a nebezpečenstvo škody**

Predávajúci znáša nebezpečenstvo škody na Tovare a zostáva vlastníkom Tovaru až do okamihu jeho prevzatia Kupujúcim v mieste dodania v súlade s článkom IV. tejto Zmluvy podpisom príslušného preberacieho protokolu. Prevzatie Tovaru potvrdia oprávnené osoby Zmluvných strán podpisom príslušného preberacieho protokolu. Prevzatím Tovaru Kupujúcim v mieste dodania sa na Kupujúceho prevádza vlastnícke právo k Tovaru a zároveň naňho prechádza nebezpečenstvo škody na tovare.

**Článok IX.**

**Subdodávatelia**

1. V Prílohe č. 3 tejto Zmluvy sú uvedené údaje o všetkých známych subdodávateľoch Predávajúceho a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
2. Pre účely tejto Zmluvy sa subdodávateľom rozumie taký hospodársky subjekt, ktorý uzavrel alebo uzavrie s Predávajúcim písomnú odplatnú zmluvu na plnenie určitej časti zákazky, t.j. za subdodávateľa je považovaný ten hospodársky subjekt, ktorý bude plniť časť záväzku za Predávajúceho, čím sa bude priamo podieľať na plnení tejto Zmluvy.
3. Predávajúci je povinný oznámiť Kupujúcemu akúkoľvek zmenu údajov subdodávateľa uvedených v Prílohe č. 3 tejto Zmluvy bez zbytočného odkladu a to najneskôr do desiatich (10) pracovných dní pred dňom, v ktorom má zmena údajov subdodávateľa nastať.
4. V prípade, ak sa Predávajúci počas platnosti a účinnosti tejto Zmluvy rozhodne zmeniť alebo doplniť subdodávateľa je povinný bez zbytočného odkladu písomne oznámiť Kupujúcemu zmenu alebo doplnenie subdodávateľa, a to najneskôr desať (10) pracovných dní pred dňom, kedy má subdodávateľ začať plniť časť zákazky za Predávajúceho podľa tejto Zmluvy a predložiť Kupujúcemu nasledovné údaje:
	1. podiel zákazky, ktorý má v úmysle zadať navrhovanému subdodávateľovi,
	2. predmet subdodávky,
	3. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
	4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
	5. čestné vyhlásenie, že navrhovaný subdodávateľ spĺňa, alebo najneskôr v čase plnenia tejto Zmluvy bude spĺňať podmienky účasti týkajúce sa osobného postavenia podľa § 32 ods. 1 písmeno e) a f) ZVO,
	6. čestné vyhlásenie, že navrhovaný subdodávateľ, ktorý má povinnosť zapisovať sa do registra partnerov verejného sektora podľa zákona č. 315/2016 Z. z., spĺňa, alebo najneskôr v čase plnenia tejto Zmluvy bude spĺňať podmienku zápisu do registra partnerov verejného sektora podľa zákona č. 315/2016 Z. z. Ak navrhovaný subdodávateľ nepredloží čestné vyhlásenie, Kupujúci nebude akceptovať tohto subdodávateľa.

Predloženie uvedených údajov sa vzťahuje aj na subdodávateľa, ktorý bol v čase uzavretia tejto Zmluvy známy.

1. Predávajúci zodpovedá za plnenie tejto Zmluvy subdodávateľom tak, ako keby plnenie realizované na základe tejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného subdodávateľom. V súlade s § 41 ods. 8 ZVO nie je využitím subdodávateľa dotknutá zodpovednosť Predávajúceho za plnenie Zmluvy.
2. Kupujúci si výslovne vyhradzuje právo písomne s uvedením dôvodov odmietnuť akéhokoľvek subdodávateľa Predávajúceho, ak tento subdodávateľ nevykonáva preukaznú (príslušnú) časť predmetu Zmluvy v rovnakej kvalite ako Predávajúci bez toho, aby mal Predávajúci nárok na akúkoľvek kompenzáciu alebo náhradu. Predávajúci je v takomto prípade povinný okamžite vykonať všetky potrebné úkony na to, aby s odmietnutým subdodávateľom ukončil spoluprácu na plnení tejto Zmluvy.

**Článok X.**

**Doručovanie**

1. Zmluvné strany sa dohodli, že doručením sa rozumie prijatie písomnosti Zmluvnou stranou, ktorej bola adresovaná. Zmluvné strany sa ďalej dohodli, že pokiaľ v Zmluve nie je uvedené inak, písomnosti môžu byť doručované osobne, prostredníctvom e-mailu alebo prostredníctvom pošty ako doporučený list.
2. Písomnosti doručované osobne sa považujú za doručené v deň prijatia písomnosti Zmluvnou stranou, ktorej bola adresovaná podpísaním preberacieho protokolu.
3. Písomnosti doručované e-mailom sa považujú za doručené v deň automatizovaného potvrdenia servera adresáta o ich úspešnom doručení na príslušnú e-mailovú adresu a to aj v prípade, ak si ich druhá Zmluvná strana neprečítala. Zmluvné strany sú povinné na účely elektronického doručovania písomností, ako aj ďalšej elektronickej komunikácie, nastaviť v kontaktných e-mailových adresách automatické generovanie potvrdenia o doručení správy.
4. Písomnosti doručované prostredníctvom pošty ako doporučený list sa považujú za doručené v deň:
5. v ktorý sa dostanú do dispozičnej sféry adresáta (t.j. aj v deň, kedy zamestnanec pošty na odbernom lístku vyznačil dátum uloženia písomnosti, alebo deň, kedy adresát odmietne písomnosť prevziať), alebo
6. v ktorý na ne zamestnanec pošty zaznačí poznámku „adresát sa odsťahoval“, „adresát je neznámy“ alebo inú poznámku, ktorá znamená, že písomnosť nie je možné doručiť.
7. Zmluvné strany sú povinné navzájom si písomne oznámiť zmenu adresy na doručovanie a zmenu elektronickej adresy (e-mail) najneskôr v deň ich zmeny. V prípade, ak Zmluvná strana v stanovenej lehote druhú stranu o zmene neinformuje, považuje sa doručenie písomností za riadne vykonané aj doručením na poslednú známu adresu.

**Článok XI.**

**Kontaktné osoby**

1. Zmluvné strany sa dohodli, že kontaktnými osobami pre účely tejto Zmluvy sú:

**Na strane Kupujúceho:**

Meno a priezvisko:

Tel. kontakt:

E-mail:

Meno a priezvisko:

Tel. kontakt:

E-mail:

**Na strane Predávajúceho:**

Meno a priezvisko:

Tel. kontakt:

E-mail:

**Vo veciach fakturácie:**

Meno a priezvisko:

Tel. kontakt:

E-mail:

1. Zmenu kontaktných osôb realizujú Zmluvné strany len formou písomného oznámenia (e-mailom) druhej Zmluvnej strane bez zbytočného odkladu po zmene kontaktnej osoby. Účinky oznámenia podľa prvej vety nastávajú dňom jeho doručenia druhej Zmluvnej strane.

**Článok XII.**

**Záverečné ustanovenia**

1. Táto Zmluva nadobúda platnosť dňom podpisu Zmluvy oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky (ďalej len **„CRZ“**) v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Táto Zmluva môže byť zmenená alebo doplnená len v súlade so ZVO a ostatnými príslušnými všeobecne záväznými právnymi predpismi na základe predchádzajúcej dohody Zmluvných strán formou písomných očíslovaných dodatkov, ktoré budú tvoriť neoddeliteľnú súčasť tejto Zmluvy.
3. Zmluvné strany sa dohodli, že zmeny kontaktných údajov ako sú sídlo, číslo účtu, názov organizačnej zložky, e-mailová adresa a zmeny kontaktných osôb Zmluvných strán uvedených v článku XI. tejto Zmluvy, nie sú zmenami podliehajúcimi súhlasu Zmluvných strán a nebudú predmetom dodatku k tejto Zmluve. Zmluvné strany zmenu týchto kontaktných údajov bezodkladne oznámia druhej Zmluvnej strane jednostranným písomným oznámením, podpísaným oprávneným zástupcom, kontaktnej osobe druhej Zmluvnej strany uvedenej v článku XI. tejto Zmluvy.
4. Zmluvné strany sa dohodli, že Predávajúci nie je oprávnený postúpiť akúkoľvek pohľadávku vyplývajúcu z tejto Zmluvy tretej strane bez predchádzajúceho písomného súhlasu Kupujúceho, ani inak previesť práva a povinnosti vyplývajúce z tejto Zmluvy na tretiu osobu. Zmluvné strany sa dohodli, že porušenie ustanovenia tohto bodu sa považuje za podstatné porušenie tejto Zmluvy.
5. Predávajúci má povinnosť byť počas trvania zmluvných vzťahov vyplývajúcich mu z tejto Zmluvy zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z. z.
6. Pokiaľ by ktorékoľvek ustanovenie tejto Zmluvy bolo alebo by sa stalo neplatným alebo neúčinným, či už úplne alebo len sčasti, ostatné ustanovenia tejto Zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie Zmluvy takým ustanovením, ktoré bude platné a účinné, a ktoré bude v čo možno najväčšej možnej miere zodpovedať vôli a úmyslu Zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi Zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto Zmluvy.
7. Právne vzťahy založené touto Zmluvou sa riadia právnym poriadkom Slovenskej republiky. Ak nie je dohodnuté v tejto Zmluve inak, riadia sa právne vzťahy touto Zmluvou zvlášť neupravené príslušnými ustanoveniami Obchodného zákonníka, Občianskeho zákonníka a súvisiacimi všeobecne záväznými právnymi predpismi Slovenskej republiky. Všetky spory vyplývajúce z tejto Zmluvy budú Zmluvné strany riešiť predovšetkým vzájomnou dohodou.

(*V prípade, ak je Predávajúci zahraničný subjekt so sídlom mimo územia Slovenskej republiky, použije sa nasledovné znenie tohto bodu: Právne vzťahy založené touto Zmluvou sa riadia právnym poriadkom Slovenskej republiky. Ak nie je dohodnuté v tejto Zmluve inak, riadia sa právne vzťahy touto Zmluvou zvlášť neupravené príslušnými ustanoveniami Obchodného zákonníka, Občianskeho zákonníka a súvisiacimi všeobecne záväznými právnymi predpismi Slovenskej republiky. Zmluvné strany sa výslovne dohodli, že ustanovenia Dohovoru OSN o zmluvách o medzinárodnej kúpe tovaru sa nepoužijú bez ohľadu na štátnu príslušnosť alebo sídlo Zmluvných strán mimo Slovenskej republiky. Všetky spory vyplývajúce z tejto Zmluvy budú Zmluvné strany riešiť predovšetkým vzájomnou dohodou. V prípade, ak ku vzájomnej dohode nedôjde, tak sa Zmluvné strany dohodli na príslušnosti všeobecného súdu v mieste sídla Kupujúceho.*)

1. Zmluva je vyhotovená v troch (3) rovnopisoch s platnosťou originálu, pričom po podpise Zmluvy obdrží Kupujúci dva (2) rovnopisy a Predávajúci jeden (1) rovnopis.
2. Zmluvné strany vyhlasujú, že túto Zmluvu uzatvárajú na základe ich slobodnej a vážnej vôle, pričom ich zmluvné prejavy sú dostatočne určité a zrozumiteľné. Zmluvné strany sa s obsahom Zmluvy riadne oboznámili, porozumeli jej obsahu a na znak súhlasu s ňou ju vlastnoručne podpisujú.
3. Neoddeliteľnou súčasťou tejto Zmluvy je:

Príloha č. 1: Cena, množstvo a špecifikácia Tovaru

Príloha č. 2: Preberací protokol

Príloha č. 3: Zoznam subdodávateľov

PODPISY ZMLUVNÝCH STRÁN SA NACHÁDZAJÚ NA NASLEDUJÚCEJ STRANE

|  |  |  |
| --- | --- | --- |
|  Za Kupujúceho: |  | Za Predávajúceho: |
| V Bratislave dňa \_\_. \_\_. 20\_\_ |  | V \_\_\_\_\_\_\_\_\_\_ dňa \_\_. \_\_. 20\_\_ |
|  |  |  |
|  |  |  |
|  |  |  |
|  |  |  |
| **JUDr. Milan Valašík** |  | **[Meno a priezvisko]** |
| predseda |  | [funkcia] |
| Úrad pre územné plánovanie a výstavbu |  | [obchodný názov Predávajúceho] |
| Slovenskej republiky |  |  |

**Príloha č. 1 –** Cena, množstvo a špecifikácia Tovaru

**Cena, množstvo a špecifikácia Tovaru**

**Príloha č. 2 – Preberací protokol**

**Preberací protokol č. XXX/XXXX**

**Predávajúci**:

Sídlo:

IČO:

DIČ:

IČ DPH:

 (ďalej ako **„Odovzdávajúci“** alebo **„Predávajúci“**)

**Kupujúci**: **Úrad pre územné plánovanie a výstavbu Slovenskej republiky**

Sídlo: Tomášikova 64A, 831 04 Bratislava, Slovenská republika

IČO: 54 669 464

DIČ: 2121747474

 (ďalej ako **„Preberajúci“** alebo **„Kupujúci“**)

Dňa \_\_. \_\_. 20\_\_ uzavreli Odovzdávajúci a Preberajúci Kúpnu zmluvu č. \_\_\_\_\_\_\_\_\_\_\_\_.

Odovzdávajúci a Preberajúci týmto potvrdzujú, že dňa \_\_. \_\_. 20\_\_ bol Preberajúcemu odovzdaný nasledovný Tovar:

- [označenie Tovaru a jednotková cena Tovaru]

- [označenie Tovaru a jednotková cena Tovaru]

- [označenie Tovaru a jednotková cena Tovaru]

- [...]

Celková cena odovzdávaného Tovaru vrátane DPH: xxxxx (xxxxxxxxx) EUR

|  |  |  |
| --- | --- | --- |
| Za Preberajúceho: |  | Za Odovzdávajúceho: |
| V Bratislave dňa \_\_. \_\_. 20\_\_ |  | V \_\_\_\_\_\_\_\_\_\_ dňa \_\_. \_\_. 20\_\_ |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| [Meno a priezvisko] |  | [Meno a priezvisko] |
| [funkcia] |  | [funkcia] |
| Úrad pre územné plánovanie a výstavbu |  | [obchodný názov Odovzdávajúceho] |
| Slovenskej republiky |  |  |

**Príloha č. 3 – Zoznam subdodávateľov**

**Zoznam subdodávateľov**

**Názov zákazky: „[Uviesť názov zákazky]“**

**Predávajúci:**

Obchodný názov:

Sídlo spoločnosti:

IČO:

Meno a priezvisko osoby

oprávnenej konať v mene Predávajúceho:

**Zoznam subdodávateľov:**

|  |  |  |  |
| --- | --- | --- | --- |
| **Názov a identifikačné údaje subdodávateľa (adresa, IČO):** | **Podiel zákazky:** | **Predmet subdodávky:** | **Údaje o osobe oprávnenej konať za subdodávateľa (meno, priezvisko, adresa pobytu a dátum narodenia)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

................................................

podpis osoby oprávnenej konať v mene Predávajúceho

funkcia[[1]](#footnote-1)

1. Podpis Predávajúceho, jeho štatutárneho orgánu alebo iného zástupcu Predávajúceho, ktorý je oprávnený konať v mene Predávajúceho v záväzkových vzťahoch v súlade s dokladom o oprávnení podnikať, t. j. podľa toho, kto za Predávajúceho koná navonok. [↑](#footnote-ref-1)